REPUBLIKA HRVATSKA

ZAGREBAČKA ŽUPANIJA

GRAD IVANIĆ-GRAD

GRADONAČELNIK

KLASA: 022-01/18-01/3

URBROJ: 238/10-02-01-18-49

Ivanić-Grad, 15. listopad 2018.

**GRADSKO VIJEĆE GRADA IVANIĆ-GRADA**

n/r predsjednika Željka Pongraca

**PREDMET: Prijedlog Odluke o kapitalnoj pomoći trgovačkom društvu Komunalni centar Ivanić-Grad d.o.o.**

Poštovani,

Temeljem članka 55. Statuta Grada Ivanić-Grada (Službeni glasnik Grada Ivanić-Grada broj 02/14 i 01/18), Gradonačelnik Grada Ivanić-Grada, utvrdio je prijedlog

**O D L U K E**

**o kapitalnoj pomoći trgovačkom društvu Komunalni centar Ivanić-Grad d.o.o.**

Predlaže se  predsjedniku Gradskoga vijeća  da prethodno navedeni prijedlog po potrebi dostavi nadležnom radnom tijelu Gradskog vijeća Grada Ivanić-Grada kako bi isto dalo svoje mišljenje odnosno iznijelo određeni prijedlog.

Za izvjestiteljicu na sjednici Gradskoga vijeća određuje se mr.sc. Tamara Mandić, dipl.oec., privremena pročelnica Upravnog odjela za financije, gospodarstvo, komunalne djelatnosti i prostorno planiranje.

S poštovanjem,

GRADONAČELNIK :

Javor Bojan Leš, dr.vet.med.

Temeljem članka 35. Zakona o lokalnoj i područnoj (regionalnoj) samoupravi (Narodne novine, broj 33/01, 60/01 – vjerodostojno tumačenje, 129/05, 107/07, 125/08, 36/09, 144/12 i 19/13 – pročišćeni tekst) i članka 35. Statuta Grada Ivanić-Grada (Službeni glasnik, broj 02/14 i 01/18) Gradsko vijeće Grada Ivanić-Grada na svojoj \_\_\_\_. sjednici održanoj dana \_\_\_\_\_\_\_2018. godine donijelo je sljedeću

**O D L U K U**

**o kapitalnoj pomoći trgovačkom društvu Komunalni centar Ivanić-Grad d.o.o.**

Članak 1.

Odobrava se kapitalna pomoć trgovačkom društvu Komunalni centar Ivanić-Grad d.o.o., a radi rješavanja nabave komunalne opreme za rad društva.

Članak 2.

Kapitalna pomoć iz članka 1. ove Odluke odobrava se u iznosu od 244.047,00 kuna, odnosno protuvrijednosti komunalne opreme sukladno računu broj 180290-011-011 od 18.05.2018. godine na iznos od 237.997,00 kuna i računu broj 464/5/1 na iznos od 6.050,00 kuna od 07.06.2018. godine

Ovlašćuje se Gradonačelnik na poduzimanje svih radnji potrebnih za realizaciju pomoći iz stavka 1. ovog članka.

Članak 3.

Ova Odluka stupa na snagu danom donošenja, a objavit će se u Službenom glasniku Grada Ivanić-Grada.

REPUBLIKA HRVATSKA

ZAGREBAČKA ŽUPANIJA

GRAD IVANIĆ-GRAD

GRADSKO VIJEĆE

KLASA: Predsjednik Gradskog vijeća:

URBROJ:

Ivanić-Grad, Željko Pongrac, pravnik kriminalist

|  |  |
| --- | --- |
| **PREDMET:** | Odluka kapitalnoj pomoćitrgovačkom društvu Komunalni centar Ivanić-Grad d.o.o. |
| **PRAVNI TEMELJ:** | Članak 35. Zakona o lokalnoj i područnoj (regionalnoj) samoupravi (Narodne novine, broj 33/01, 60/01 – vjerodostojno tumačenje, 129/05, 107/07, 125/08, 36/09, 144/12 i 19/13 – pročišćeni tekst), članak 35. Statuta Grada Ivanić-Grada (Službeni glasnik, broj 02/14 i 01/18) |
| **STRUČNA OBRADA:** | Upravni odjel za financije, gospdarstvo, komunalne djelatnosti I prostorno planiranje |
| **NADLEŽNOST ZA DONOŠENJE:** | Gradsko vijeće Grada Ivanić-Grada |

**OBRAZLOŽENJE:**

Radi rješavanja nabave komunalne opreme potrebne za rad trgovačkog društva Komunalni centar Ivanić-Grad d.o.o., potrebno je odobriti kapitalnu pomoć navedenom društvu i to u iznosu od 244.047,00 kuna, odnosno protuvrijednosti komunalne opreme sukladno računu broj 180290-011-011 od 18.05.2018. godine na iznos od 237.997,00 kuna i računu broj 464/5/1 na iznos od 6.050,00 kuna od 07.06.2018. godine.

Komunalna oprema koja je nabavljena je traktorska kosilica, motorna kosilica, motorne škare za živicu, motorna pila, više motornih kosa i ostala oprema koja je navedene i čija je točna vrijednost navedena na računu broj 180290-011-011, odnosno na računu broj 464/5/1.

Predlaže se Gradskom vijeću da usvoji ovu Odluku.